open-index/open-wikipedia-markdown huggingface dataset:
افضل بیابانی

**حافظ سید شاہ افضل بیابانی** (پیدائش: 1210ھ بمطابق 1795ء - وفات:  27 صفر 1273ھ) آندھراپردیش سے تعلق رکھنے والے ہندوستان کے مشہور رفاعی سلسلہ کے عظیم صوفی بزرگ اور فارسی، اردو اور تلگو کے شاعر تھے۔ وہ 1210ھ کو قاضی پیٹ، ریاست حیدرآباد (موجودہ آندھرا پردیش) میں پیدا ہوئے۔ ان کے والد سید شاہ غلام محی الدین بیابانی بھی نامور صوفی تھے۔ وہ کئی سال پاپنا پیٹ (میدک) کی پہاڑیوں میں پھر ورنگل کی پہاڑیوں میں ریاضت کی۔ ان کا حال عجیب تھا۔  کبھی کسی پہاڑ (بھٹ پلی) میں الٹے لٹک جاتے اور سجدہ معکوس میں رات کاٹتے، کبھی کسی جھاڑ سے لپٹ جاتے اور زار و قطار روتے تھے۔ ان کا لباس اور رہن سہن نہایت سادہ تھا۔ ایک خس پوش جھونپڑی اپنی رہائش کے لیے بنالی تھی۔ ان کی انسان دوستی کی بہت سی مثالیں ملتی ہیں۔ ہریجنوں کی بستی میں کچھ وقت گزارنا ان کا معمول تھا۔ مسافر اگر کبھی سامان سر پر ڈھونے کو کہتے تو وہ اسے بخوشی قبول کرتے اور سامان سر پر ڈھوتے تھے۔ اردو اور فارسی کے علاوہ تلگو میں بھی شعر کہتے تھے۔ افضل الکرامات میں ان کے بعض تلگو شعر درج ہیں۔ ان کا انتقال بروز پیر 27 صفر 1273ھ بمطابق 27 اکتوبر 1856ء کو ہوا۔ آپ کا مزار قاضی پیٹ، ریاست آندھرا پردیش میں مرجع خاص و عام ہیں۔ 

## حوالہ جات

زمرہ:1856ء کی وفیات
زمرہ:انیسویں صدی کے اسلامی مسلم علما
زمرہ:1795ء کی پیدائشیں
زمرہ:ہندوستانی صوفی اولیا
زمرہ:ریاست حیدرآباد کی شخصیات
گوتھک فن تعمیر

**گوتھک فن تعمیر**  یورپ کے فن تعمیر اور دوسرے فنون لطیفہ پر گوتھک طرز تقریباً چار سو سال تک حاوی رہا۔ اس پر اتفاق ہے کہ اس اسٹائل کی ابتدا 1140ء میں فرانس سے ہوئی۔ لیکن اس کے الگ الگ پہلوؤں پر کئی سو سال سے خاص طور پر مارنڈی میں تجربات کیے جا رہے تھے۔

محرابیں اور نوکدار کمانیں رومی فن تعمیر میں بھی استعمال ہوتی تھیں لیکن گوتھک فن سے پہلے ان چیزوں کو اس قدر باقاعدگی کے ساتھ اور بامقصد طریقہ پر کبھی استعمال نہیں کیا گیا۔

کماندار محرابوں کی افادیت کے بارے میں کافی اختلافات ہیں۔ لیکن یہ بات سب مانتے ہین کہ اس کی مدد سے عمارت دیکھنے میں کافی پر اثر ہو جاتی ہے۔ رومی فن تعمیر میں حجم اور محدود رقبے پر زور دیا جاتا ہے۔ وہاں گوتھک فن میں وسیع رقبی اور ہلکے پھلکے پن کو اہمیت حاصل ہے۔ اس میں دیواروں کو عمارت کا جز بنا دیا جاتا ہے اور ان میں بڑی بڑی کھڑکیاں جڑ دی جاتی ہیں۔ ان کے رنگین شیشوں سے روشنی چھن چھن کر آتی ہے اور اس طرح گوتھک گرجا گھروں کی دیواریں ایسی لگتی ہیں جیسے بے وزن شفاف پردے جڑ دیے گئے ہیں اور ان کلیسائوں میں روشنی کی افراط ایک اہم مذہبی علامت بن جاتی ہے۔

گوتھک گرجا گھر پرانے باسلیکا طرز ہی پر بنائے جاتے ہیں۔ ان کے وسط میں ایک ہال ہوتا ہے۔ دونوں طرف بغلی راستے (aisles) ہوتے ہیں۔ ہال کے سرے پر مذہبی گیت، گانے اور اس کی اطراف میں چلنے پھرنے کی جگہ ہوتی ہے جو چھوٹی نجی عبادت گاہوں سے ملی ہوتی ہے۔ سامنے کی طرف دو مینار ہوتے ہیں۔ سامنے کے حصہ میں داخلہ کے راستے بھی ہوتے ہیں جنھیں مجسموں سے خوب سجایا جاتا ہے۔ صلیب کے عین اوپر اور بازوئوں پر بھی مینار ہوتے ہیں اور اوپری حصہ کی اطراف میں پشتے (buttresses) اور کنگرے (pinnacles) کا جنگل ہوتا ہے۔

گوتھک طرز کی پہلی عمارت سینٹ ڈینس کا گرجا گھر ہے جو 1140ء اور 1144ء کے درمیان میں فرانس میں تعمیر ہوا تھا۔ اس کے بننے کے ساتھ یہ طرز پھیلنے لگا اور بارہویں صدی میں اس طرز کے کئی اور گرجے بننے لگے اور ان میں طرح طرح کی جدتیں ہونے لگیں مثلاً پیرس کے سینٹ چیپل کی تمام دیواریں شیشے کی ہیں۔ انگلستان میں اس طرز کا گرجا سب سے پہلے آخری بارہویں اور شروع کی تیرہویں صدی میں سالسبری میں بنا۔ اٹلی میں چونکہ رومی اثر تھا اس لیے چھتیں زیادہ اونچی رہتیں لیکن جرمنی میں فرانس کی نقل کی گئی اور آہستہ آہستہ یہ طرز پورے یورپ میں پھیل گیا۔

## حوالہ جات

زمرہ:اطالوی معماری
زمرہ:انداز معماری
زمرہ:انگریز معماری
زمرہ:بارہویں صدی کی معماری
زمرہ:پندرہویں صدی کی معماری
زمرہ:تاریخ معماری
زمرہ:تیرہویں صدی کی معماری
زمرہ:چودہویں صدی کی معماری
زمرہ:سولہویں صدی کی معماری
زمرہ:یورپی طرز تعمیر
زمرہ:گوتھک فن
زمرہ:گوتھک طرز تعمیر
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
ادیوگ پرو

[تصغیر| جلاوطنی کے اختتام کی بعد [پانڈو کوروں سے واپس اپنی سلطنت میں جانے کا مطالبہ کرتے ہیں کیونکہ یہ شرائط میں شامل تھا لیکن کرو اس کو مسترد کر دیتے ہیں۔اب دونوں طرف جنگ کی تیاری شروع ہوجاتی ہے ایسے میں سنجے (اوپر کی تصویر میں) پانڈوؤں اور کرشن (اوپر کی تصویر میں) سے ملاقات کر تے ہیں تاکہ جنگ کو روکا جا سکے۔]]
ادیوگ پرو (سنسکرت: उद्योग पर्व، انگریزی: Udyoga Parva) بمعنی کتاب سعی بھارت کی لوک داستان مہا بھارت کی اٹھارہ میں سے پانچویں کتاب ہے۔روایتی اعتبار سے ادیوگ پرو کی 10 ذیلی کتابیں اور 199 ابواب ہیں۔اس کے مبصرانہ ایڈیشن میں 12 ذیلی کتابیں اور 197 ابواب ہیں۔

ادیوگ پرو میں پانڈوؤں کی جلاوطنی کے اختتام کے فوراً بعد کے زمانے کا ذکر ہے۔ جس میں پانڈوؤں کی واپسی کے بعد ان کا اپنی نصف سلطنت کی واپسی کے تقاضے کا احوال ہے۔جب پانڈؤ سلطنت کی واپسی کا تقاضا کرتے ہیں تو کورو اسے مسترد کر دیتے ہیں۔کتاب میں امن کی کوشش کا بھی ذکر ہے جوایک بڑی جنگ کی تیاریوں کی وجہ سے ناکام ہو گئی تھی اُس بڑی جنگ کا نام کروکشیتر جنگ ہے۔

## بنیادی خاکہ اور ابواب
اس پروَ کے بنیادی اور روایتی طور پر دس ذیلی پروَ یعنی ذیلی کتابیں ، چھوٹی کتابیں یا کتابچے اور 199 ادھیاس یعنی ابواب ہیں۔

## نمایاں خصوصیات
ادیوگ پرو میں کئی ایک نظریات اور موضوعات سرایت شدہ ہیں جیسے نظریہ قیادت ( ودیورانتی) ، نظریہ دَوتا (سیاست و سفارت) اور نظریہ جنگ برائے جنگ یا محض جنگ۔
### ودیورانتی
ادیوگ پرو کے باب 33 سے 40 تک جسے پرجاگارا ذیلی پرو، سیج ودورا میں قائدین اور دانش ور لوگوں کے لیے ان افعال اور چیزوں کا الگ الگ ذکر ہے جن سے انھیں دور رہنا ہے یا نہ کرنا ہے اور وہ جنھیں کرنا ان کے لیے ضروری اور لازم ہے، ان سب کو ودیورانتی کا نام دیا گیا ہے۔ 
ان اوصاف میں سے چند درج ذیل ہیں

اسے ہر ایک کے مفادات کا خیال رکھنے والا ہونا چاہیے اور کسی سے بھی نفرت یا بیزاری کا عنصر بالکل بھی نہیں ہونا چاہیے۔

اسے ان لوگوں پر توجہ دینی چاہیے جو کسی بھی وجہ سے پریشانی میں گھر گئے ہوں۔

جن لوگوں کو اس سے امیدیں ہوں یا وہ اپنے معاملات میں اس پر انحصار کرتے ہوں تو ایسے لوگوں کو قطعی طور پر نظر انداز نہ کرے اگرچہ ان کا مسئلہ انتہائی چھوٹا ہی کیوں نہ ہو۔

اسے چاہیے کہ تمام تر مخلوقات کے ساتھ بھلائی کیا کرے اور اپنی خیر کو کسی ایک مخلوق تک نہ روک کر رکھے۔

اسے کسی بھی فرد یا گروہ کی معاشی یا زرعی سرگرمیوں میں رکاوٹ نہیں ڈالنی چاہیے۔

اسے ہمہ وقت ان لوگوں کی حفاظت اور خیریت کے دفاع کے لیے تیار رہنا چاہیے جو اس پر انحصار کرتے ہیں۔

## حوالہ جات

زمرہ:مہابھارت کے پرو
زمرہ:ویکی ڈیٹا سے مطابقت رکھنے والی مختصر تفصیل
پرمانند داس

**پرمانند داس** (1493ء – 1584ء) پشٹی مارگ کے اشٹ چھاپی کویوں میں سے ایک ہیں۔ وہ ولبھ آچاریہ کے چیلے تھے۔ وہ کرشن کی لیلا کے ماہر، تجربہ کار شاعر اور کیرتن کار تھے۔ انھوں نے ساری زندگی کرشن کی لیلا گائی۔ ان کے استاد ولبھ اپنے شاگرد کا خوب خیال رکھتے تھے۔ وہ استاد کا بھی بے حد احترام کرتے تھے۔ ان کا پد سنگرہ "پرمانند ساگر" کے نام سے مشہور ہے۔ ان کی تخلیقات عمدہ ہیں۔ لیلا گانے والے شعرا میں انھیں خاص مقام حاصل ہے۔

## سوانح
قنوج کے ایک غریب برہمن خاندان میں 1493ء کو پیدا ہوئے۔ ان کی تصانیف سے ان کی زندگی کے بارے میں کچھ بھی پتہ نہیں چلتا۔ بچپن سے ہی شعر و شاعری اور موسیقی میں دلچسپی رکھتے تھے۔ مجرد اور فکر معاش سے بے نیاز بیراگی تھے۔ شری ولبھ آچاریہ سے ان کی ملاقات اریل (الہ آباد) میں ہوئی تبھی سے کرشن بال لیلا کی پد لکھنے لگے۔ ان کی تصانیف کی تعداد زیادہ نہیں ہے۔ پرمانند داس کے پدوں کا موضوع کرشن بال لیلا ہے۔ ان کے پد اتنے دلچسپ ہوتے ہیں کہ ایک کو خالص مکت کے طور پر بھی پڑھا جا سکتا ہے۔ ان کے پدوں کا تعلق کرشن جی کے بچپن کے واقعات اور شرارتوں سے ہے۔ کرشن جی کے ایشوری پہلو سے ان کو کوئی سروکار نہیں۔ بچوں کی نفسیات سے متعلق خوبصورت اور حسین تصویریں ان کے یہاں جگہ جگہ ملتی ہیں۔ ہجر و فراق کے جذبات کی پیش کش میں پرمانند داس کو بڑا کمال حاصل تھا۔ رادھا اور کرشن کے جسمانی حسن کی بڑی دلکش تصویریں انھوں نے بنائی ہیں۔ ان کے پدوں میں برج بھاشا کی خوبصورتی اور مٹھاس ہے۔ کیرتن میں گائے جانے والے پدوں کے علاوہ ان کے یہاں دوہا ور چوپائی اسلوب بھی دیکھنے کو ملتے ہیں۔ مختصر یہ کہ پرمانند داس کا شمار نند داس کے بعد ہوتا ہے۔ سوربھی کُنڈ میں 1584ء کو انتقال ہوا۔

## حوالہ جات

زمرہ:1493ء کی پیدائشیں
زمرہ:اشٹ چھاپ کے شعرا
زمرہ:1584ء کی وفیات
زمرہ:ہندی زبان کا ادب
خان عبد العلی خان

خان عبد العلی خان 10 اکتوبر 1922 کو اتمانزئی چارسدہ میں پیدا ہوئے اس وقت ان کے والد محترم باچاخان بابا جیل میں تھے انھوں نے آٹھ 8 کلاس تک تعلیم واردھا پھر کرنل براؤن اسکول ڈیرہ ڈون ہندوستان میں حاصل کی اس کے بعد انھوں نے اسلامیہ کالج یونیورسٹی پشاور سے گریجویشن کی مزید تعلیم کے لیے انگلستان چلے گئے اور آکسفورڈ یونیورسٹی سے ایم اے کیا۔
انھوں نے اپنے کیریئر کا آغاز اسلامیہ کالج یونیورسٹی پشاور سے کیا وہ ہسٹری اور پولیٹیکل سائنس کے استاد مقرر ہوئے اس کے بعد ان کا گورنمنٹ کالج سرگودھا تبادلہ ہوا جہاں وہ دو 2 سال تک رہے اس کے بعد وہ گورنمنٹ کالج میانوالی میں دو 2 سال تک پڑھاتے رہے 1961 میں ان کو مشہور ادارے ایچیسن کالج لاہور کا پرنسپل مقرر کیا گیا جہاں وہ دس 10 سال تک اپنی خدمات سر انجام دیتے رہے 1971 میں وہ سیکرٹری ہیلتھ ایجوکیشن اینڈ سوشل ویلفیئر مقرر ہوئے جہاں دو تین 2/3 برس کام کرتے رہے ذو الفقار علی بھٹو کے دور حکومت میں وہ Peshawar پشاور یونیورسٹی کے وائس چانسلر مقرر ہوئے اور وہاں تین 3 سال تک کام کیا اس کے بعد وہ فیڈرل سیکرٹری ایجوکیشن اسلام آباد کے منصب پر مقرر ہوئے اور وہاں تین 3 برس تک کام کرتے رہے بعد ازیں انھیں گومل یونیورسٹی ڈیرہ اسماعیل خان میں وائس چانسلر مقرر کیا گیا جہاں وہ دو 2 برس تک رہے اس کے بعد ایک مرتبہ پھر انھیں پشاور یونیورسٹی کا وائس چانسلر مقرر کیا گیا جہاں سے 1981 میں ریٹائرڈ ہو گئے ریٹائرمنٹ کے بعد انھوں نے ایک سال اپنے گاؤں اتمانزئی میں آرام کیا اس زمانے میں گورنر سرحد جنرل ریٹائرڈ فضل حق نے مردان میں ایک کالج بنام ,, فضل حق کالج مردان ،، قائم کرنا چاہا تو ان کو وہاں پرنسپل مقرر کیا گیا انھوں نے 1982 میں فضل حق کالج مردان کا سیٹ اپ کیا اور وہاں وہ دس 10 سال تک کام کرتے رہے ان کی تعلیمی خدمات پر حکومت پاکستان نے ان کو ,, ستارہ امتیاز ،، سے نوازا جو ان کے صاحبزادے جناب ذو الفقار خان نے صدر مملکت فاروق احمد خان لغاری سے وصول کیا پختونوں کے یہ عظیم تعلیم دان 19 فروری 1997 کو تقریبا 75 برس کی عمر میں وفات پا گئے ان کو اتمانزئی میں سپردخاک کیا گیا۔
دیکشا سیٹھ

**دیکشا سیٹھ** (پیدائش: 14 فروری 1990ء)  ایک بھارتی فلمی اداکارہ اور ماڈل ہیں۔ 2009ء میں فیمینا مس انڈیا کے مقابلہ میں میں فائنلسٹ رہیں۔ انھوں نے تیلگو فلم *[[ویدم]]* (2010ء) سے اپنے اداکاری کی شروعات کی۔

## ابتدائی زندگی
دیکشا سیٹھ 14 فروری 1990 کو ہلدوانی میں پیدا ہوئی ۔ چونکہ اس کے والد آئی ٹی سی لمیٹڈ میں لازمت کر رہے تھے اور ان کا اکثر تبادلہ ہوتا تھا ، اس کے کنبے باقاعدگی سے منتقل ہو رہے ہیں اور ممبئی ، چنئی ، کولکاتہ ، راجستھان ، گجرات اور اترپردیش کے علاوہ نیپال کے کھٹمنڈو میں بھی شامل ہیں ۔ اس نے اپنی نرسری اور اسکول کی تعلیم چنئی میں تیسری کلاس تک کی  اور ممبئی کے ایک کالج میں داخلہ لیا۔ اس نے میو کالج گرلز اسکول ، اجمیر کے بورڈنگ اسکول میں تعلیم حاصل کی۔ اس کی ایک بڑی بہن ہے ، جو اس وقت ممبئی میں رہ رہی ہے اور کام کرتی ہے۔اس نے بتایا کہ وہ زیر آب آثار قدیمہ کی ماہر بننا چاہتی ہے۔

## کیریئر
2009 میں کالج میں اپنے پہلے سال کے دوران ، انھیں ایک این ایس ایس ایونٹ کے دوران فیمینا مس انڈیا مقابلہ اسکاؤٹ نے دیکھا تھا ، جس نے انھیں ماڈلنگ میں شامل کرنے اور مقابلہ حسن میں حصہ لینے کے لیے راضی کیا ۔ اس نے اپنے والد کے دوست کی مدد سے ایک پورٹ فولیو تشکیل دیا اور مقابلہ میں حصہ لیا۔ ماڈلنگ کے تجربے سے عاری ہونے کے باوجود ، وہ فریش فیس کا ٹائٹل جیتنے والی ٹاپ 10 فائنلسٹ میں شامل تھیں۔

حیدرآباد میں ماڈلنگ کی اسائنمنٹ کے دوران ، تیلگو فلم *[[ویدم]]* کے ٖڈائریکٹر کرشکے کاسٹنگ ڈائریکٹر نے انھیں منتخب کیا۔ پھر انھیں فلم کے مرکزی کردار پوجا کے کردار کے لیے کاسٹ کیا گیا ، جو کیبل راجو (اداکار اللو ارجن ) کی امیر گرل فرینڈ کا کردار تھا ، جب 70 لڑکیوں کو میکروں نے مسترد کر دیا تھا ، اس کا حوالہ دیتے ہوئے کہ وہ "اسکرپٹ کو پسند کرتی ہیں اور اس کو دینے کا فیصلہ کرتی ہے شوٹنگ شروع کردی"۔ *ویدم* ، ایک انسیتھولوجی ڈراما فلم ، کو ایوارڈ کے مختلف فنکشنز میں سراہتے ہوئے انتہائی تنقیدی پزیرائی ملی۔ اس کے فوری بعد ہی دیکشا نے مزید دو فلموں پر دستخط کیے روی تیجا کی - *میراہاکے* ،  ایک اعلی کاروباری کامیاب فلم کے طور پر ابھر کر سامنے آئے ہیں.  *میراپاکے* کے دو ہفتوں بعد ، ایکشن ڈراما *وانٹیٖڈ* گوپی چند کے ساتھ ، جو مرکزی کردار کی حیثیت سے ان کی پہلی فلم تھی، ریلیز ہوئی اور باکس آفس پر بم بن کر ختم ہو گئی۔  انھیں تین مزید تلگو پروجیکٹس ، پربھاس اور تمنا بھٹیہ ساتھ *ریبل* ،  پھر روی تیجا کے ساتھ*ن*مزید ایک فلم *نپو*  اور سماجی خیالی فلم *یو کوڈاٹھارا* *اولیکی پڈاٹھارا۔ میں کام کیا۔*  انھوں نے دو تامل فلموں کے لیے اداکاری کی جسن میں سوسینتھیران کی *راجا پٹٹائی* جو وکرم کے ساتھ تھی، اس کے علاوہ اداکار سالمبراسن کے ساتھ *ویٹائی منن* ،جو 2013. میں ریلیز ہوئی

## فلمی گرافی

## حوالہ جات

## بیرونی روابط

* 
* 

زمرہ:ہندی سنیما کی اداکارائیں
زمرہ:دہلی کی اداکارائیں
زمرہ:کنڑا سنیما کی اداکارائیں
زمرہ:1990ء کی پیدائشیں
زمرہ:اکیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:دہلی کی خواتین ماڈل
زمرہ:تمل سنیما کی اداکارائیں
زمرہ:تیلگو سنیما کی اداکارائیں
زمرہ:بقید حیات شخصیات
زمرہ:ویکی ڈیٹا سے مختلف مختصر وضاحت
زمرہ:تیلگو اداکارائیں
رومی فن تعمیر

**رومی فن تعمیر** یونانی فن سے بنیادی طور پر مختلف ہے۔ یونانی فن تعمیر میں عام طور پر صرف افقی عمودی ڈھانچے پر عمارت کھڑی کی جاتی تھی جس کی مثال ڈورین (Doric) معبد ہیں۔ اس کے مقابلہ میں رومی فن تعمیر میں پیکر سازی کو کافی جگہ دی گئی ہے، گولائی لیے ہوئی شکلیں استعمال کی گئی ہیں۔ مثلاْ کمانیں، محرابیں، قبے وغیرہ۔ یونانی فن تعمیر کے برعکس رومی فن میں ستونوں کو بالکل ثانوی حیثیت دی گئی ہے۔ دیوار کو مرکزی اہمیت حاصل ہوتی ہے۔ چونے اور اینٹوں کا ستعمال شروع ہونے کے بعد ہی رومی دور کے عظیم گنبد اور محراب بننے ممکن ہو سکے۔

رومی فن تعمیر میں گچ یا کانکریٹ کے بنے ہوئے گنبد دوسری قبل مسیح کے ملتے ہیں اور سب سے پہلے کانکریٹ کے محراب 78 ق م کے کانکریٹ کے سب سے پہلے استوانہ (بیرل) نما محراب نیرو کے سنہرے محل میں ملتے ہیں۔ جو پہلی صدی عیسوی کے وسط میں تعمیر کیا گیا تھا۔ اس کے بعد کئی جگہ حمام میں بھی یہ استعمال ہوئے ہیں۔
پر رومی فن تعمیری اپنے عروج پر اس وقت پہنچا جب روم کا معبد پنتھیون، 100ء اور 125ء کے درمیان میں تعمیر ہوا۔ اس کے گنبد کا قطر 141 فٹ ہے۔ یہ نہ صرف انجینئری کا ایک کمال ہے بلکہ سادگی اور تناسب میں بھی جواب نہیں رکھتا۔ یہ گول ہے اور اس کی دیواروں کی اونچائی گنبد کے قطر کے مساوی ہے۔ رومی دور کی دوسری اہم عمارتیں تھرمے ہیں جس کی سجاوٹ اعلیٰ پایہ کی ہے۔ ایمفی تھیٹر جن مں روم کا کلوسیم 69 تا 79 سب سے بڑا ہے۔ فتح کی کمانیں، جن پر بڑے پیمانے پر نقش ونگار کیے جاتے تھے اور شہر پناہوں کے پھاٹک۔

نجی مکام تین طرح کے ہوتے تھے: شہروں کے مکانات (domes)، کئی منزلہ مکانات کے بلاک (انسولا) اور ولا (villa) جو شہر کے باہر بنائے جاتے تھے۔

ڈومس یا شہروں کے مکانات یونانی مکانوں کی طرح ہوتے تھے۔ عام طور پر ایک منزلہ اور ان کی اندرونی سجاوٹ پر زیادہ دھیان دیا جاتا تھا۔ ایک صحن ہوتا تھا اور اس کی اطراف میں کمرے ہوتے۔ سڑک کی جانب کا رخ سادہ ہوتا، کھڑکیاں نہیں ہوتی تھیں۔ یہ مکانات پومپئی میں اسی طرح محفوظ ہیں۔ انسولا کئی منزلہ عمارتیں ہوتی تھیں لیکن آگستس کے زمانے میں ان کی حد مقرر کر دی گئی تھی۔ نیرو کے زمانے میں جب 64ء میں روم میں زبردست آگ لگی تو منصوبہ بندی کے ساتھ یہ بلاک دوبارہ بنائے گئے تھے۔

رومی سلطنت کی سب سے آخری اور عظیم عمارت ڈیولیکیشن محل ہے جو 300ء میں اسپلٹ (یوگوسلاویہ) کے مقام پر بنایا گیا تھا یہ وہ زمانہ تھا جب رومی سلطنت کا زوال شروع ہو چکا تھا لیکن پھر بھی اس میں رومی ذہانت اور جدت پسندی جھلکتی ہے۔ عمارت کی سجاوٹ کے جو طریقے اختیار کیے گئے ہیں وہ آگے چل کر بازنطینی فن تعمیر کی بنیاد بنے۔
## حوالہ جات

زمرہ:انداز معماری
زمرہ:تاریخ معماری
زمرہ:قدیم رومی ثقافت
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
برہان الدین خجندی

**برہان الدین ابو محمد ابراہیم خجندی**فقہ حنفی کے اکابرین میں سے ہیں
برہان الدین ابو محمد ابراہیم بن احمد بن محمد بن محمد بن محمد خجندی الاصل ثم المدنی۔
ادیب فقیہ اور محدث تھے۔ان کے والد شیخ جلال الدین ابی طاہر احمد خجندی شارح قصیدہ بردہ خجند سے آکر مدینہ منورہ میں آباد ہو گئے جہاں علامہ ابراہیم 775ھ میں پیدا ہوئے۔اپنے والد اور عبد الرحمٰن بن علی انصاری زرندی قاضی مدینہ وغیرہ سے تحصیل علم کی۔دیوان، متعدد رسائل اور شرح اربعین نووی آپ کی یادگار ہیں۔رجب 851ھ میں مدینہ منورہ میں وفات پائی اور جنت البقیع میں دفن ہوئے۔
## حوالہ جات

زمرہ:حنفی فقہا
زمرہ:جنت البقیع میں مدفون شخصیات
زمرہ:مدنی شخصیات
زمرہ:1447ء کی وفیات
زمرہ:1377ء کی پیدائشیں
زمرہ:سعودی شعراء
زمرہ:سعودی مصنفین
مومل رانو

تصغیر|Mound of Moomal-Ji-Mari Mathelo

کہتے ہیں بہت پہلے راجستان جیسل میر میں مومل راٹھور نام کی شہزادی رہتی تھی اس نے ایک طلسمی محل بنایا تھا جس کا نام کاک محل تھا اور اس کے ساتھ اس کی سات خوبصورت بہنیں بھی رہتی تھیں مومل اپنی خوبصورتی خوش لباسی اور اپنے طلسمی کاک محل کی وجہ سے مشہور تھی ارد گرد کے راجا شہزادے اور امیر کبیر لوگ کاک محل کی اس افسرا کو مطیع کرنا چاہتے تھے مومل کی شرط تھی کہ جو کاک محل کے طلسمات کو توڑ کر مجھ تک پہنچے گا میں اس کی ہو جاؤنگی.
کاک محل میں جس نے قدم رکھا وہ اس کی طلسماتی بھول بھلیاں میں ایسے کھو جاتا کہ پھر کبھی واپس نہیں لوٹتا اور ایسے کہیں لوگ اپنی جان سے ہاتھ دھو بیٹھے، پھر ایک دن رانو مندرہ سوڈا جو عمرکوٹ کا خوبصورت بہادر نوجوان شہزادہ ہوتا ہے جیسل میر دوستوں کے ساتھ شکار کھیلنے پہنچتا ہے وہاں رانو کاک محل کے بارے میں سنتا ہے اور کاک محل کو سر کرنے کا ارادہ کر لیتا ہے اس کے دوست کاک محل کے جان لیوا طلسمات کی طرف دھیان لے جاتے ہیں مگر وہ ایک نہیں سنتا اور نکل پڑھتا ہے کاک محل کی طرف، رانا انتہائی زہین اور بہادر ہوتا ہے وہ کاک محل کے سارے طلسمات توڑ کر مومل تک پہنچ جاتا ہے، مومل رانوکی اس ذہانت و بہادری سے بیحد متاثر ہوتی ہے اور رانو کی بیوی بننا قبول کر لیتی ہے۔

رانو ایک رات کاک محل میں گزارتا ہے پھر صبح عمر کوٹ واپس آنے کے وعدے کے ساتھ چلا جاتا ہے۔ یہاں سے انتظار کا ایک درد ناک سفر شروع ہوتا ہے۔مومل صبح رانو کو وداع کرکے رخصت کرتی ہے اور پھر خود اس کے انتظار میں بیٹھی رہتی ہے، شاہ عبدالطیف بھٹائی نے مومل کی اس کیفیت کو یوں بیان کیا کہ :" میں بیٹھی ہوں رانوتمہاری راہ دیکھ رہی ہوں،کاش میرے جانے والے کی ان پگڈنڈیوں میں پھر سے گذر ہو، اے جانے والے میں مجبور ہوں کہ میری سانسیں بھی تم سے ہیں ورنہ تمھارے جیسے رانو تو بہت ہیں"

مومل فراق کی کیفیت میں کاک محل پھرتی رہتی تھی راتوں کو آہ و فغاں کرتی کہتی رہتی " رات آئی اور چلی بھی گئی مگر تم نہیں آئے، شبنم میں ساری رات کاک بھی روتی رہی "

رانا کے فراق میں مومل کو نہ کھانے کا کوئی ہوش رہتا تھا نہ پہننے کا اور نا ہی مومل کو نیند آتی تھی اور کاک محل بھی ویران ہوتا جا رہا تھا مومل بس رانا رانا کرتی رہتی، مومل کی بہنیں مومل کی یہ حالت دیکھ کر پریشان تھیں اور انھوں نے مومل کا دل بہلانے کے لیے ایک ترکیب سوچی مومل کی ایک بہن نے مردانہ لباس پہنا اور خود کو رانا بنا دیا اور مومل کے سامنے آگئی مومل اپنی بہن کو اس حلیے میں دیکھ کر ہنسنے لگی اور اپنے بہن سے محو گفتگو ہو گئی اور یونہی دونوں بہن ایک ہی بستر پر سو گئے، اتنے میں اسی رات رانا بھی آجاتا ہے رانا اندھیرے میں دیکھتا ہے کہ مومل کے ساتھ کوئی اور مرد ہے جبکہ وہ مومل کی بہن ہوتی ہے جو مردانہ حلیہ تھی، رانواس غلط فہمی میں کہ مومل نے مجھے دھوکا دیا اپنی کوہانی چھڑی مومل کے کمرے کے باہر رکھ کر چلا جاتا ہے، صبح جب مومل رانو کی چھڑی کو دیکھتی ہے تو سمجھ جاتی ہے کہ رات کو رانو آیا تھا اور اس نے میری بہن کو غیر مرد سمجھا اور چلا گیا۔ مومل کھانا پینا چھوڑ دیتی ہے اور کچھ دنوں میں رانو رانو کرتی مر جاتی ہے۔

شاہ عبدالطیف بھٹائی مومل کی اس کیفیت کو یوں بیان فرماتے ہیں :رانو تمھارے راج میں مجھے چودہ چاند نظر آئے، ایک نوالہ بھی پیٹ میں نہیں اور نہ آنکھوں نے کھانا دیکھا، کوئی جا کر رانو سے کہہ دو، مومل آج رات مر گئی۔

## حوالہ جات

## بیرونی روابط
* Moomal Rano
* Mumal Rano in Sindhi
* Sur Mumal Rano in Risalo
* Mumal and Rano: by Elsa Kazi

زمرہ:عشقیہ داستانیں
زمرہ:سندھی لوک کہانیاں
زمرہ:پاکستانی ادب
زمرہ:پاکستانی لوک کہانیاں
زمرہ:سندھی شخصیات
زمرہ:سندھ میں تصوف
زمرہ:شاہ جو رسالو
زمرہ:بھارتی ادب
زمرہ:بھارت میں تصوف
بھولا بھائی ڈیسائی

**بھولا بھائی ڈیسائی** ، (پیدائش: 13 اکتوبر، 1877ء - وفات: 6 مئی، 1946ء) ہندوستان کے مشہور اور معروف انقلابی لیڈر، ہندو مسلم یکجہتی کے ان علمبردار، نامور وکیل، کانگریس کے رہنما اور تحریک آزادی ہند کے کارکن تھے۔ انھوں نے سودشی اور عدم تعاون تحریکات میں اہم کردار ادا کیا۔ آزاد ہند فوج کے خلاف مقدمے کی پیروی ان کی شہرت کا باعث بنی۔

## حالات زندگی
بھولا بھائی ڈیسائی 13 اکتوبر 1877ء کو ولساڈ، گجرات، برطانوی ہندوستان میں پیدا ہوئے۔ ان کے والد جیون جی وکالت کے پیشے سے وابستہ تھے۔ 1895ء میں بھولا بھائی نے ہائی اسکول پاس کیا اور ایلفنسٹن کالج بمبئی سے بی اے کی ڈگری فرسٹ ڈویژن میں حاصل کی۔ تاریخ سیاسی معاشیات کے مضامیں میں نمایاں نمبر حاصل کرنے پر ورڈزورتھ ایوارڈ اور اسکالرشپ حاصل کی۔ بعد ازاں بمبئی یونیورسٹی سے انگریزی میں ایم اے کی ڈگری حاصل کی۔ ایم اے کی ڈگری حاصل کرنے کے بعد وہ گجرات کالج احمدآباد میں انگریزی اور تاریخ کے پروفیسر مقرر کیے گئے۔ دورانِ ملازمت انھوں نے ایل ایل بی کا امتحان پاس کیا اور ملازمت چھوڑ کر وکالت شروع کر دی، اس پیشے میں انھوں نے بہت جلد کامیابی اور شہرت حاصل کی۔ 1930ء میں وہ آل انڈیا کانگریس میں شامل ہوئے۔ سودیشی اور تحریک عدم تعاون میں اہم کردار ادا کیا۔ قانون کی خلاف ورزی کی بنا پر وہ گرفتار کیے گئے اور ایک سال جیل میں رہے۔ 1934ء میں گجرات سے مرکزی اسمبلی کے نمائندے منتخب ہوئے۔ قانون سازی کے مسائل اور سیاسی امور کے مباحث میں آپ نے اسمبلی کے اندر اپنی ذہانت، فہم اور زورِ بیان کا سکہ جمایا۔ واقعہ بارڈولی کی تحقیق میں وہ کانگریس کی جانب سے بطور وکیل پیش ہوئےے۔ بعد میں انھوں نے آزاد ہند فوج کے خلاف مقدمہ کی نہایت خلوص،محنت اور قابلیت سے پیروی کی۔ بھولا بھائی ڈیسائی ہندو مسلم یکجہتی کے علمبرداروں میں شامل تھے اور اس یکجہتی کے لیے انھوں نے بہت کوششیں کیں۔ مولانا ابو الکلام آزاد کے ان کے بڑے اچھے مراسم تھے۔ کہا جاتا ہے کہ مولانا آزاد جب بمبئی تشریف لاتے تھے تو بھولا بھائی ڈیسائی کے گھر پر قیام کرتے تھے۔

## وفات
بھولا بھائی ڈیسائی 6 مئی، 1946ء کو انتقال کر گئے۔

## حوالہ جات

زمرہ:1877ء کی پیدائشیں
زمرہ:1946ء کی وفیات
زمرہ:آزاد ہند فوج کی آزمائشیں
زمرہ:انیسویں صدی کے ہندوستانی قانون دان
زمرہ:برطانوی ہند کے قیدی اور زیر حراست افراد
زمرہ:بیسویں صدی کے بھارتی سیاست دان
زمرہ:بیسویں صدی کے بھارتی قانون دان
زمرہ:ضلع ولساڈ کی شخصیات
زمرہ:گجرات (بھارت) سے آزادی ہند کے فعالیت پسند
زمرہ:گجراتی شخصیات
زمرہ:گجرات، بھارت سے انڈین نیشنل کانگریس کے سیاست دان
زمرہ:ممبئی کے سیاست دان
زمرہ:ممبئی یونیورسٹی کے فضلا
زمرہ:ہندوستان کی مرکزی قانون ساز اسمبلی کے اراکین
زمرہ:ویکی ڈیٹا سے مختلف مختصر وضاحت
زمرہ:ایلفن سٹون کالج کے فضلا
وزیر الحسن عابدی

**پروفیسر سید وزیر الحسن عابدی** (پیدائش: یکم اگست، 1913ء- وفات: 29 جون، 1979ء) فارسی زبان و ادب کے ممتازعالم، اورینٹل کالج لاہور میں فارسی کے پروفیسر ، غالب شناس، محقق اور مترجم تھے۔

## حالات زندگی
وزیر الحسن عابدی یکم اگست 1913ء کو موضع پیدی، بجنور، اتر پردیش، برطانوی ہندوستان میں پیدا ہوئے۔ ابتدائی تعلیم بجنور میں حاصل کی۔بی اے کا امتحان بطور پرائیویٹ امیدوار پاس کیا۔ اینگلو عربک سوسائٹی دہلی کے قائم کردہ اسکول (نزد اجمیری دروازہ دہلی) میں فارسی کے استاد مقرر ہوئے۔ 45-1944ء میں دہلی یونیورسٹی سے فارسی میں ایم اے کی ڈگری حاصل کی۔ پروفیسر ڈاکٹر عبادت بریلوی (سابق پرنسپل اورینٹل کالج لاہور جو ان دنوں دہلی یونیورسٹی میں صدر شعبہ اردو تھے) کی وساطت سے اینگلو عربک کالج میں فارسی کے لیکچرار مقرر ہوئے۔ تقسیم ہند سے ا یک سال قبل وظیفہ پر اعلیٰ تعلیم کے لیے دہلی چھوڑ کر تہران یونیورسٹی چلے گئے۔ تہران یونیورسٹی میں پانچ سال زیرِ تعلیم رہے۔ وہاں پر ایم اے (فارسی ) کے علاوہڈاکٹریٹ کا مقالہ لکھنے میں مشغول ہو گئے۔ ابھی تہران ہی میں تھے کہ جامعہ پنجاب کے وائس چانسلر کی دعوت پر یونیورسٹی اورینٹل کالج کے شعبہ فارسی میں بطور ایسوسی ایٹ پروفیسر تعینات ہو گئے۔ اس بنا پر اپنا ڈاکٹریٹ کا مقالہ پیش نہ کر سکے۔ 1974ء میں بطور ایسوسی ایٹ پروفیسر ملازمت سے ریٹائر ہو گئے۔ دوران تدریس ایم اے کی سطح پر 30 سے زائد طلبہ کی تحقیقی مقالات لکھنے میں رہنمائی کی۔ ریٹائرمنٹ کے بعد شعبہ تاریخ ادبیات مسلمانانِ پاکستان و ہند سے منسلک ہو گئے۔ کئی سال تک معمولی تنخواہ پر اس شعبہ میں کام کرتے رہے۔

## ادبی خدمات
وزیر الحسن عابدی فارسی زبان و ادبیات کے علاوہ الٰہیات، تاریخ، فلسفہ، نفسیات، جملیات، منطق، فقہ اور حدیث کے بھی عالم تھے۔ انھوں نے غالب کی دو نایاب کتابیں **[[باغ دو در]] ** اور **[[گل رعنا]] ** دریافت کر کے مع مفصل حواشی و تعلیقات کے ساتھ شائع کیں۔ اس کے علاوہ غالب کے جشن صد سالہ کے موقع پر غالب کی فارسی کتابوں کو بڑی محنت سے مرتب کیا۔ ان میں **غزلیات فارسی، [[پنج آہنگ]] ، [[افادات غالب]] ** اور **[[سبد چین]] ** خاص طور پر اہمیت رکھتی ہیں۔ ان کا بہت تحقیقی کام اب بھی غیر مطبوعہ ہے، جو ان کے نا موافق معاشی حالات کے سبب شائع نہ ہو سکا۔ ان کی دیگر تصانیف و تالیفات میں **مقالات منتخب، افادات غالب، یاد داشت ہائے [[مولوی محمد شفیع]] ، [[سید حسین، اقبال]] کے شعری مآخذ مثنوی رومی میں** اور **[[کوروش اعظم]] ** شامل ہیں۔ انھوں نے **[[کلیات خسرو]] ** بھی مرتب کی۔ حکومت ایران نے انھیں نشان سپاس کا اعزاز عطا کیا۔۔ اس کے علاوہ انھوں نے لا تعداد تحقیقی مضامین و مقالات تحریر کیے جو مختلف رسائل و جرائد میں شائع ہوئے۔

## تصانیف و تالیفات
* غالب کے چند متن تصحیح کے بعد (1969ء)
* غزلیات غالب (تصحیح و تدوین، 1969ء)
* دیوان ملک الشعرا ابو الفیض فیضی (مرتبہ)
* کلیات امیر خسرو دہلوی (ترتیب و نظر ثانی)
* اقبال کے شعری مآخذ مثنوی رومی میں
* فہرست نسخہ خطی کتابخانہ حافظ محمود خان شیرانی
* انتخاب دبستان عجم (دو جلدیں)
* دستور زبان فارسی
* یاد داشت ہائے مولوی محمد شفیع
* افادات غالب
* مقالات منتخب

## وفات
ڈاکٹر وزیر الحسن عابدی کی وفات بروز جمعہ 29 جون 1979ء کو لاہور میں ہوئی۔ ان کی آخری آرام گاہ میانی صاحب قبرستان میں ہے۔

## حوالہ جات

زمرہ:1914ء کی پیدائشیں
زمرہ:1اگست کی پیدائشیں
زمرہ:1979ء کی وفیات
زمرہ:29 جون کی وفیات
زمرہ:بیسویں صدی کے پاکستانی مصنفین
زمرہ:جامعہ پنجاب کی شخصیات
زمرہ:پاکستانی محققین
زمرہ:بجنور کی شخصیات
زمرہ:لاہور میں وفات پانے والی شخصیات
زمرہ:اتر پردیش میں وفات پانے والی شخصیات
زمرہ:اردو مترجمین
زمرہ:جامعہ پنجاب کا تدریسی عملہ
طالب جوہری

**طالب جوہری** (27 اگست 1929 - 22 جون 2020) پاکستان کے ایک مسلم اسکالر، شاعر، مؤرخ اور شیعہ فلسفی تھے۔

## ابتدائی زندگی اور تعلیم
طالب جوہری 27 اگست 1929 ء کو بھارت کی ریاست بہار کے شہر پٹنہ میں پیدا ہوئے۔ ابتدائی تعلیم اپنے والد سے حاصل کی اور اعلی مذہبی تعلیم کے لیے 1952میں نجف اشرف عراق چلے گئے۔ وہاں آیت اللہ العظمی سید ابو القاسم الخوئی کے زیر انتظام حوزہ میں داخلہ لیا۔طالب جوہری آیت اللہ شہید باقر الصدر کے شاگرد رہے۔ وہ آیت اللہ العظمی سید علی سیستانی کے ہم جماعت تھے۔ علامہ ذیشان حیدر جوادی بھی نجف میں ان کے ہم درس رہے۔

## خدمات
علامہ طالب جوہری اتحاد بین المسلمین کے بہت بڑے داعی تھے۔ انھوں نے ہمیشہ نسلی اور فرقہ ورانہ ہم آہنگی پر زور دیا۔ان کے خطبات کا موضوع احکام اللہ کی پیروی، اتباع سنت رسول  اور حب اہل بیت ہوا کرتا تھا۔ انھیں شیعہ اور سُنی مسالک میں ایک جیسا باوقار مقام حاصل رہا ہر دو انھیں عزت و احترام کی نگاہ سے دیکھتے اور ان کی تقاریر و تحاریر سے استفادہ کرتے ہیں۔

## وفات
طالب جوہری 10 جون 2020ء سے ایک نجی اسپتال میں زیر علاج تھے۔بتایا جاتا ہے کہ وہ عارضہ قلب میں مبتلا تھے اور انھیں انتہائی نگہداشت کے شعبے میں رکھا گیا تھا۔ سوموار 21'جون 2020ء کو 91 سال کی عمر میں ان کا انتقال ہو گیا۔

## تصانیف
* تفسیر القرآن
* احسن الحدیث* (قرآنی تفسیر)
* [[مقتل الحسین|مقاتل]]
* حدیث کربلا*
مذہب:
* *ذکر معصوم*
* *نظام حیاتِ انسانی*
* *خلفائے اثناء عشر*
* *علامات ظہور مہدی*
* مجالس جوہری
فلسفہ:
* *عقلیات معاصر* (2005)
شاعری:
* *حرف نمو* ( اردو شاعری )
* *پس آفاق* (اردو شاعری)
* *شاخ صدا* (اردو شاعری / غزلیں، نظمیں اور قصائد )
* شعریات (چند مرتبین)
* شعری افق علامہ طالب جوہری (شمیم روش)

## مزید دیکھیے
* محمد مصطفٰی جوہر
## حوالہ جات

## بیرونی روابط
* حجت الاسلام مولانا سعید اختر کی تحریر "خورشید خاور" ہندوستان سے (جنوبی ایشیا کے شیعہ اسکالروں کی سوانح حیات پر مشتمل کتاب)
* علامہ طالب جوہری صفحہ فیس بک پر
* علامہ طالب جوہری مجالس
* پی ٹی وی پر علامہ طالب جوہری کی فہم القرآن سیریز
* [علامہ طالب جوہری کتب](http://www.shiabookshop.com/(S(5n2q2qb4kf4ugr555suinj35))/catalog.aspx?subject_id=54&AspxAutoDetectCookieSupport=1) 
* علامہ طالب جوہری آن لائن کتابیں
* علامہ طالب جوہری تقریریں ( ''مجالس'' )
* احسن الحدیث از علامہ طالب جوہری
* علامہ طالب جوہری لیکچر / مجالس
* اتحاد و انصاف خدا کی کتاب مولانا محمد مصطفٰی جوہر کی
* مولانا جوہر کی تحریر میں 'حق کی حکمت اور انصاف اللہ کی وحدانیت کے پیچھے'
* مولانا محمد مصطفٰی جوہر لیکچر
* علامہ امجد جوہری فین کلب فیس بک پر
* علامہ امجد جوہری مجلس
* علامہ طالب جوہری پر قاتلانہ حملہ

زمرہ:1929 ء کی پیدائشیں
زمرہ:1929ء کی پیدائشیں
زمرہ:اردو شعرا
زمرہ:اردو محققین
زمرہ:اردو مصنفین
زمرہ:بیسویں صدی کے مسلمان محققین اسلام
زمرہ:بہاری نژاد پاکستانی شخصیات
زمرہ:پاکستانی شیعہ
زمرہ:پاکستانی فلسفی
زمرہ:پاکستانی محققین
زمرہ:پٹنہ کے مصنفین
زمرہ:ردِ سنیت
زمرہ:ستارۂ امتیاز وصول کنندگان
زمرہ:سندھ میں کورونا وائرس کی وبا سے اموات
زمرہ:مسلم فلاسفہ
زمرہ:مہاجر شخصیات
زمرہ:2020ء کی وفیات
زمرہ:پاکستانی اردو شعرا
زمرہ:ویکی ڈیٹا سے مختلف مختصر وضاحت
زمرہ:کراچی کی شخصیات
زمرہ:1939ء کی پیدائشیں
زمرہ:امراض قلب سے اموات
زمرہ:پاکستانی معلمین
زمرہ:پاکستانی مورخین
اٹک گروپ کے کرکٹ کھلاڑیوں کی فہرست

یہ ان تمام کرکٹ کھلاڑیوں کی فہرست ہے جو اٹک گروپ کرکٹ ٹیم کے لیے فرسٹ کلاس کرکٹ میچ کھیل چکے ہیں ۔  ٹیم نے 2006 میں چار فرسٹ کلاس میچ کھیلے۔  دیے گئے سیزن پہلے اور آخری سیزن ہیں۔ ضروری نہیں ہے کہ کھلاڑی سارے درمیانی سیزن میں بھی کھیلے ہوں۔

## قابل ذکر کھلاڑی

* عبد المنان ، 2006/07
* عالمگیر خان ، 2006/07
* عامر خان ، 2006/07
* عاصم اقبال بٹ ، 2006/07
* محمد عاصم بٹ ، 2006/07
* بابر نعیم ، 2006/07
* عمران علی ، 2006/07
* خرم شہزاد ، 2006/07
* منظور علی ، 2006/07
* محمد ابراہیم ، 2006/07
* محمد رمیز ، 2006/07
* نعمان امان ، 2006/07
* پرویز عزیز ، 2006/07
* سعد الطاف ، 2006/07
* ساجد محمود ، 2006/07
* سہیل تنویر ، 2006/07
* طارق محمود ، 2006/07
* زوہیب احمد ، 2006/07

## حوالہ جات

زمرہ:پاکستان کے کرکٹ کھلاڑیوں کی فہرستیں
فہرست
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستانی کرکٹ کھلاڑیوں کی فہرست بلحاظ علاقائی ٹیم
کمبائنڈ سروسز (پاکستان) کرکٹ ٹیم کے کھلاڑیوں کی فہرست

یہ ان تمام کرکٹ کھلاڑیوں کی فہرست ہے جو کمبائنڈ سروسز (پاکستان) کرکٹ ٹیم کے لیے فرسٹ کلاس کرکٹ کھیل چکے ہیں ۔  ٹیم نے 1953 سے 1979 کے درمیان سینتیس فرسٹ کلاس میچ کھیلے۔  دیے گئے سیزن پہلے اور آخری سیزن ہیں۔ ضروری نہیں ہے کہ کھلاڑی سارے درمیانی سیزن میں کھیلے ہوں۔

## قابل ذکر کھلاڑی

* عبدالوحید ، 1954/55
* عبد الرحمن ، 1953 / 54-1960 / 61
* آفتاب احمد ، 1953/54
* احمد سعید ، 1955/56
* احمد شمشاد ، 1953 / 54-1959 / 60
* امین الدین ، 1956/57
* انیس احمد ، 1962 / 63-1963 / 64
* انور سعید ، 1953 / 54-1954 / 55
* ارشاد ، 1978/79
* اسد اللہ قریشی ، 1954 / 55-1956 / 57
* بصیر شمسی ، 1953 / 54-1960 / 61
* بخاری ، 1978/79
* بلینڈ اقبال ، 1976 / 77-1978 / 79
* آر کروس ، 1962/63
* دلدار اعوان ، 1958 / 59-1964 / 65
* فیض احمد ، 1964/65
* فیض محمد ، 1978/79
* فاروق احمد ، 1959/60
* فواد زمان ، 1959 / 60-1960 / 61
* فضل عباس ، 1977/78
* محمد غزالی ، 1953 / 54-1955 / 56
* غلام محی الدین ، 1954 / 55-1956 / 57
* حامد بٹ ، 1961/62
* افتخار احمد ، 1964/65
* امتیاز احمد ، 1953 / 54-1964 / 65
* امتیاز بھٹی ، 1962/63
* اقبال اعوان ، 1976 / 77-1979 / 80
* اقبال کشمیری ، 1978 / 79-1979 / 80
* ارتضیٰ حسین ، 1961/62
* جاوید احمد ، 1977 / 78-1978 / 79
* جاوید اختر ، 1962 / 63-1963 / 64
* جاوید الرحمن ، 1976 / 77-1978 / 79
* عبد الحفیظ کاردار ، 1953 / 54-1954 / 55
* خالد خواجہ ، 1953 / 54-1958 / 59
* خالد مسعود ، 1955/56
* مجید قریشی ، 1956/57
* مسعود محمود ، 1953/54
* مظہر صدیقی ، 1953 / 54-1961 / 62
* مظہر الحق ، 1964/65
* میران بخش ، 1954 / 55-1956 / 57
* محمد عابد ، 1963/64
* محمد افضل ، 1962 / 63-1963 / 64
* محمد اقبال ، 1978/79
* محمد پرویز ، 1963/64
* محمد صابر ، 1963/64
* محمد شفیع ، 1978/79
* محمد یوسف ، 1963/64
* مختار چیمہ ، 1953/54
* منیر ملک ، 1962 / 63-1963 / 64
* نجم سہیل ، 1976 / 77-1978 / 79
* نجیب اللہ نیازی ، 1978/79
* نوشاد علی ، 1976 / 77-1979 / 80
* نیئر حسین ، 1958 / 59-1977 / 78
* نثار قریشی ، 1954/55
* نزہت حسین ، 1961/62
* ایم پینگری ، 1958 / 59-1964 / 65
* قادر جان ، 1978/79
* قمر یوسف ، 1953 / 54-1956 / 57
* راحت لطیف ، 1958/59
* رحیم الدین ، 1954 / 55-1956 / 57
* سعد حاتمی ، 1956 / 57-1960 / 61
* ساجد ، 1978/79
* صلاح الدین ، 1959 / 60-1961 / 62
* صلاح الدین ، 1977/78
* سلیم اقبال ، 1954 / 55-1960 / 61
* سلیم شیخ ، 1958 / 59-1961 / 62
* سلیم طاہر ، 1954 / 55-1964 / 65
* سرفراز احمد ، 1964/65
* شفاعت احمد ، 1960 / 61-1964 / 65
* شکیل الدین ، 1958 / 59-1961 / 62
* شمیم ، 1976/77
* شجاع الدین بٹ ، 1953 / 54-1963 / 64
* سلطان خان ، 1976 / 77-1978 / 79
* سید علی ، 1958 / 59-1964 / 65
* طلعت لودھی ، 1976/77
* تنویر حسین ، 1962/63
* تقی شاہ ، 1977 / 78-1979 / 80
* طارق محمود ، 1976 / 77-1979 / 80
* طارق شفیع ، 1962 / 63-1976 / 77
* وقار حسن ، 1953/54
* یوسف صدیقی ، 1960 / 61-1961 / 62
* ظفر احمد ، 1953 / 54-1958 / 59
* ظفر محمود ، 1976 / 77-1979 / 80
* ذکاء الدین ، 1956/57
* ضیاءالدین برنی ، 1962 / 63-1963 / 64

## حوالہ جات

زمرہ:پاکستان کے کرکٹ کھلاڑیوں کی فہرستیں
فہرست
زمرہ:پاکستانی کرکٹ کھلاڑیوں کی فہرست بلحاظ علاقائی ٹیم
سمیع اسلم

**سمیع اسلم** (پیدائش: 12 دسمبر 1995ء) ایک پاکستانی کرکٹ کھلاڑی ہے۔ وہ بائیں ہاتھ کا بیٹسمین اور کبھی کبھار دائیں ہاتھ سئ آف اسپن بولنگ کرتا ہے۔
انڈر 19 کرکٹ میں سب سے زیادہ اسکور کرنے والے بلے باز کا ریکارڈ سمیع اسلم کے پاس ہے۔ وہ پاکستان انڈر 19 کرکٹ ٹیم کا حصہ تھے جس نے آسٹریلیا میں 2012ء آئی سی سی انڈر 19 کرکٹ عالمی کپ میں حصہ لیا تھا۔  وہ متحدہ عرب امارات میں 2014ء کے آئی سی سی انڈر 19 کرکٹ عالمی کپ میں پاکستانی کرکٹ ٹیم کے کپتان تھے ، جہاں انھوں نے پاکستان کو ٹورنامنٹ کے فائنل تک پہنچایا تھا۔ 2014ء میں ان کا انتخاب پی سی بی سمر کیمپ کے لیے کیا گیا تھا۔  انھوں نے پاکستان کے لیے آخری سیریز اکتوبر 2017ء میں سری لنکا میں کھیلی تھی۔ مارچ 2019ء میں ، انھیں 2019 پاکستان کپ لیے پنجاب کی ٹیم میں شامل کیا گیا تھا۔   ستمبر 2019ء میں ، انھیں 2019–20 قائد اعظم ٹرافی ٹورنامنٹ کے لیے جنوبی پنجاب کی ٹیم میں شامل کیا گیا تھا۔  

## مزید دیکھیے
* کرکٹ
* ٹیسٹ کرکٹ
* پاکستان قومی کرکٹ ٹیم
* پاکستان کے ٹیسٹ کرکٹ کھلاڑیوں کی فہرست

## حوالہ جات

## بیرونی روابط
* 

زمرہ:1995ء کی پیدائشیں
زمرہ:بقید حیات شخصیات
زمرہ:پاکستان کے ایک روزہ کرکٹ کھلاڑی
زمرہ:پاکستان کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:لاہور ایگلز کے کرکٹ کھلاڑی
زمرہ:لاہور سے کرکٹ کھلاڑی
زمرہ:نیشنل بنک آف پاکستان کے کرکٹ کھلاڑی
زمرہ:جنوبی پنجاب (پاکستان) کے کرکٹ کھلاڑی
زمرہ:وفاقی علاقہ جات کے کرکٹ کھلاڑی
زمرہ:ویکی ڈیٹا سے مختلف مختصر وضاحت
زمرہ:لاہوری شخصیات
زمرہ:12 دسمبر کی پیدائشیں
زمرہ:لاہور میں پیدا ہونے والی شخصیات
بھوشن

**بھوشن** (1613ء–1712ء) ریتی کال کے اہم شاعر تھے۔ یہ متی رام اور چنتا منی کے بھائی تھے۔ انھیں **کوی بھوشن** کا خطاب چترکوٹ کے رودر پرتاپ نے دیا تھا۔ اس کے بعد وہ اسی نام سے مشہور ہو گئے۔ بھوشن کئی راجاؤں کے درباروں سے وابستہ رہے لیکن بالآخر ان کی ملاقات شیواجی سے ہو گئی۔ اس کے بعد وہ شیواجی کے ہو کر رہ گئے۔ روایت ہے کہ شیواجی نے ایک ایک شعر پر ان کو لاکھوں روپے انعام دیے۔ انھوں نے بہاری اور متی رام کی سِرنگار رَس کی شاعری کے برخلاف ویر رس کی شاعری کو رواج دیا۔

بھوشن کی شاعری انقلابی آہنگ اور جوش و ولولے کی شاعری ہے۔ اس میں بغاوت کی لے ہے۔ بھوشن شیواجی اور چھترسال دونوں راجاؤں سے بے حد عقیدت رکھتے تھے کیونکہ دونوں ہندو قوم کے محافظ اور جنگجو و بہادر تھے اور بھوشن کی شاعری کے ہیرو تھے۔ یہ دونوں بھی بھوشن کا بے حد خیال رکھتے تھے۔ روایت ہے کہ چھترسال بھوشن کی پالکی کو کاندھا لگاتا تھا۔ بھوشن کی شاعری اس دور سے تعلق رکھتی ہے جبکہ اکبر، جہانگیر اور شاہ جہاں کی ہندو مسلم اتحاد کا شیرازہ اورنگزیب کے ہاتھوں پارہ پارہ ہو رہا تھا۔ شیواجی اور چھترسال اس بے چینی اور بغاوت کے نمائندہ تھے۔ اس لحاظ سے بھوشن کو ہندو قوم کا نمائندہ شاعر قرار دیا جا سکتا ہے۔ بھوشن نے رومانی انداز کے کچھ اشعار بھی کہے ہیں۔ لیکن درحقیقت بھوشن کا اصلی جوہر انقلابی شاعری میں کھلتا ہے۔ ریتی کال کے دوسرے شاعروں کی طرح بھوشن نے بھی صنائع بدائع کی طرف توجہ صرف کی۔ "شیوراج بھوشن" اس کی روشن مثال ہے۔ بھوشن کا اصل کارنامہ یہ ہے کہ اس نے ہندی شاعری کو عشق و مستی سے نکال کر انقلابی آہنگ سے روشناس کرایا۔

"شیوراج بھوشن" النکار گرنتھ مانا جاتا ہے جس میں وِیر رَس کی مثالیں کثرت سے موجود ہیں۔ بھوشن کی تینوں کتابوں میں جگہ جگہ اس زمانے کے تاریخی واقعات کا ذکر ملتا ہے۔ ان کے یہاں اودھی، بندیلی، فارسی اور کھڑی بولی کی آمیزش ہے۔
## تصنیفات
* شیوراج بھوشن
* شیوابھاونی
* چھترسال دشک
## حوالہ جات

زمرہ:اتر پردیش کے شعرا
زمرہ:بھارتی مرد شعرا
زمرہ:سترہویں صدی کے ہندوستانی شعرا
زمرہ:ہندی شعرا
زمرہ:سترہویں صدی کے مرد مصنفین
زمرہ:ہندی زبان کا ادب
میر حمزہ

**میر حمزہ** (پیدائش:10 ستمبر 1992ء) ایک پاکستانی کرکٹ کھلاڑی ہے ۔  جس نے اکتوبر 2018ء میں پاکستان کرکٹ ٹیم کے لیے ٹیسٹ ڈیبیو کیا۔
## ڈومیسٹک کیریئر
اپریل 2018ء میں حمزہ کو 2018ء کے پاکستان کپ کے لیے بلوچستان کی ٹیم میں شامل کیا گیا تھا۔   جنوری 2019ء میں ، اس نے انگلینڈ میں 2019ء کاؤنٹی چیمپیئن شپ میں نو اول درجہ میچ کھیلنے کے لیے سسیکس کاؤنٹی کرکٹ کلب کے ساتھ دستخط کیے۔  ستمبر 2019ء میں ، انھیں قائد اعظم ٹرافی ٹورنامنٹ برائے 2019ء کے لیے سندھ کی ٹیم میں شامل کیا گیا تھا۔  

### بین الاقوامی کیریئر
انھوں نے اکتوبر 2015ء میں متحدہ عرب امارات میں پاکستان اور انگلینڈ کے مابین ٹور میچ کھیلا تھا۔  ستمبر 2017ء میں ، انھیں سری لنکا کے خلاف سیریز کے لیے پاکستان کے ٹیسٹ اسکواڈ میں شامل کیا گیا تھا لیکن وہ نہیں کھیل نہیں سکے۔  اگست 2018ء میں ، وہ پاکستان کرکٹ بورڈ کے ذریعہ 2018–19ء کے سیزن کے لیے سینٹرل کنٹریکٹ حاصل کرنے والے تریسٹھ کھلاڑیوں میں سے ایک تھے۔   اگلے مہینے ، انھیں آسٹریلیا کرکٹ ٹیم کے خلاف سیریز کے لیے پاکستان کے ٹیسٹ اسکواڈ میں شامل کیا گیا۔  انھوں نے 16 اکتوبر 2018ء کو آسٹریلیا کے خلاف پاکستان کے لیے ٹیسٹ ڈیبیو کیا تھا۔ 

## مزید دیکھیے
* کرکٹ
* ٹیسٹ کرکٹ
* پاکستان قومی کرکٹ ٹیم
* پاکستان کے ٹیسٹ کرکٹ کھلاڑیوں کی فہرست
* سسیکس کاؤنٹی کرکٹ کلب کے کھلاڑیوں کی فہرست

## حوالہ جات

## بیرونی روابط
* 

زمرہ:1992ء کی پیدائشیں
زمرہ:بقید حیات شخصیات
زمرہ:پاکستان کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:سسیکس کے کرکٹ کھلاڑی
زمرہ:سندھ کے کرکٹ کھلاڑی
زمرہ:کراچی سے کرکٹ کھلاڑی
زمرہ:کراچی کنگز کے کرکٹ کھلاڑی
زمرہ:کوئٹہ گلیڈی ایٹرز کے کرکٹ کھلاڑی
زمرہ:کراچی کے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:کرکٹ کھلاڑی
زمرہ:گلیمورگن کے کرکٹ کھلاڑی
یشمک

500px|یشمک

یشمک (ترکی لفظ بمعنی پردہ) خواتین کا ایک اسلامی لباس ہے جو ترکی میں پہنا جاتا تھا- مصطفی کمال پاشا کے دور کے بعد یہ ترکی میں قریبا ناپید ہو چکا ہے- ایران کی تہذیب کے زیر اثر عرب ملکوں میں تھوڑا بہت اب بھی پہنا جاتا ہے-

## وضاحت
یشمک ایک ایسا لباس ہے جو خواتین کے چہروں اور سروں کو ڈھانپنے کے لیے استعمال ہوتا ہے- یہ کپڑے کے دو ٹکڑوں پر مشتمل ہوتا ہے جن میں سے ایک ناک اور رخساروں کو
ڈھانپنے کے لیے اور دوسرا سر کو ڈھانپنے کے لیے استعمال ہوتا ہے- اسے عام طور پر سر کی پچھلی جانب گرہ لگا کر باندھا جاتا ہے-

زمرہ:لباس بلحاظ قومیت
ہجر (ادب)

ہجر عربی زبان کا لفظ ہے- اسے اردو ادب خصوصا شاعری میں محبوب سے جدائی کے معنوں میں بکثرت استعمال کیا گیا ہے- اس کے لیے برہ کا لفظ بھی استعمال کیا جاتا ہے- اسے انگریزی زبان میں Separation یا Detachment کہا جاتا ہے-
ہجر کا متضاد وصال ہے-
## استعمال
ہجر کو اردو زبان میں محبوب سے دوری اور اس سے ملنے کی خواہش کے معنوں میں بکثرت استعمال کیا گیا ہے-
اردو زبان میں اس کے لیے فراق اور ہجران کے الفاظ بھی استعمال ہوتے ہیں-

=شعری مثالیں==
## حوالہ جات
مسجد جامع کاشمر

**مسجد جامع کاشمر**  ایران کی ایک مسجد جو کاشمر میں واقع ہے۔

## حوالہ جات

زمرہ:ایران میں مساجد
زمرہ:گنبد والی مذہبی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:ایرانی عمارات و ساخات نامکمل
زمرہ:اٹھارویں صدی کی مساجد
زمرہ:ایرانی مسجد کے نامکمل مضامین
زمرہ:جامع مساجد
زمرہ:گنبدوں والی مسجد کی عمارتیں
زمرہ:کاشمر میں عمارات و ساخات
زمرہ:1790ء کی دہائی میں مکمل ہونے والی مساجد
زمرہ:1791ء میں مکمل ہونے والی مذہبی عمارات
زمرہ:صوبہ رضوی خراسان میں سیاحوں کے لیے پرکشش مقامات
زمرہ:1791ء کی تاسیسات
زمرہ:ایران کے قومی کام
زمرہ:ایران میں شیعہ مساجد
در محمد خاک

**ابوالاقبال در محمد خاک صدیقی** سندھ کے مصنفین اور بزرگان میں شامل ہیں۔
## ولادت
ابوالاقبال در محمد خاک صدیقی 12، ربیع الاول شریف بروز پیر، گوٹھ کاندھلہ نزد نصیر آباد ضلع لاڑکانہ میں تولد ہوئے۔
## تعلیم و تربیت
مولانا در محمد نے ابتدائی تعلیم آخوند محمود لا کھیر اور حکیم میاں جمال الدین سے حاصل کی ۔ (میاں جمال الدین آپ کے قریبی رشتہ دار، ایک لاثانی حکیم اور عالم دین تھے)۔ مولانا نے فارسی کی تعلیم مولانا مسعود سے حاصل کی جو علامہ عطا ء اللہ فیروز شاہی کے شاگرد تھے ۔ اس کے بعد عربی کی کی ابتدائی کتب مولانا حافظ فدا احمدمہیسر کے پاس پڑھیں ۔ اور اعلیٰ تعلیم کے لیے حضرت مولانا مفتی عبد الرحمن دھامراہ کی خدمات حاصل کی ۔ اس کے بعد نورنگ واہ ( تحصیل قمبر علی خان ) کے مدرسہ میں مولانا میر محمد نورنگی کے درس میں شامل ہوئے ۔ اس کے علاوہ گوٹھ گاجی کھاوڑ ( نزد نصیر آباد ) میں ابوالخیرات محمد صالح کے پاس درسی کتب مکمل کر کے فارغ التحصیل ہوئے۔
## بیعت
درمحمد 18سال کی عمر میں سلسلہ قادریہ سلطانیہ میں مفتی اعظم ، رئیس العلماء ، عاشق خیر الوریٰ ، عارف کامل علامہ مفتی عبد الغفور ہمایونی ؒ کے دست بیعت ہوئے ۔ اس کے بعد دادو ضلع کے نامور نقشبندی بزرگ مولانا غلام محمد ملکانی ؒ ( ملکانی شریف ) کے ہاتھ پر سلسلہ نقشبندی یہ میں بیعت ہوئے ۔
## درس و تدریس
مولانا بعد فراغت 8سال اپنے گوٹھ میں ، 13برس لعلورائنک میں درس دیا۔ اس طرح فرید آباد ( میہڑ) اور شکار پور میں بھی درس دیا ۔ درس و تدریس سے بارہ طلبہ فارغ التحصیل ہوئے مسجد ناراجیل حیدرآباد میں امامت و خطابت کے فرائض بھی انجام دیے۔
شاعری :
مولانا کو شاعری سے خاص قلبی لگاوٗ تھا۔ ’’خاک ‘‘ تخلص تھا۔حمد ، نعت ، مولود ، منقبت اور غزل صنف میں کلام دستیاب ہے ۔

## تصنیف و تالیف
درمحمد کاندھلوی کثیر التصانیف عالم تھے ۔ اس کے رسائل ، عربی ، فارسی اور سندھی میں تحریر شدہ ہیں۔ مولانا نے اپنے گوٹھ کاندھلہ میں اشاعتی مرکز ’’ادارہ سبحانی ‘‘قائم کیا جس کے تحت اپنی کتابوں کی اشاعت کا سلسلہ شروع کیا۔ادارہ سے بعض رسائل شائع ہوئے ۔ آپ کی تصانیف میں سے بعض کے اسماء درج ذیل ہیں :۔
# فتاویٰ صدیقی
# انوار محمدیہ ﷺ (سندھی )
# خزانۃالعارفین (سندھی ) شاہ عبد اللطیف بھٹائی کے بعض اشعار کی شرح
# الوحی الوفی فی وجوب ذکر الخفی
# اعانۃ الوحید فی رد عقائد السنی الجدید ( سندھی ) ردشیعیت
# نور الابصار فی جواز الجمعۃ فی القریہ والامصار
# تحفۃالاخوا ن فی اباحۃالتنباک و شربالدخان
# اللمعۃفی تحقیق الخطبۃ(عربی )
# عمدۃالالقاب
# شرف الشبیہ فی شرح شجرۃالطیبہ
# کلیات خاک
# رباعیات خاک
# خطبات خاک
# بھیج پاگارہ ، پیر پیارا

## وصال
مولانا در محمد خاک نے 30، ربیع الاول 1401ھ 1981ء شب جمعہ انتقال کیا۔

## حوالہ جات

زمرہ:سندھی شخصیات
زمرہ:علمائے اہلسنت
غلام رسول ہاشم

**مولانا غلام رسول ہاشم چشتی** سندھ کے معروف مصنف اور عالم دین ہیں۔
## ولادت
مولانا غلام رسول بن خلیفہ پیر محمد 3، مارچ 1863ء کو شکار پور سندھ میں تولد ہوئے ۔ آپ رئیس العارفین خواجہ امین شاہ چشتی کے بڑے خلیفہ مولانا حافظ صاحبڈ نہ چشتی کے پڑپوتے ( یعنی پوتے کے بیٹے ) تھے۔
## تعلیم و تربیت
ابتدا میں محلہ کی مسجد شریف میں قرآن مجید کی تعلیم حاصل کی اس کے بعد مولانا قاضی سید بہادر علی شاہ چشتی ( جو خواجہ سید محمد گیسودراز چشتی قدس سرہ متوفی 825ھ مدفون حیدرآباد دکن کی اولاد میں سے تھے ) سے تعلیم و تربیت حاصل کی۔
## بیعت
اپنے والد ماجد خلیفہ پیر محمد سے سلسلہ عالیہ چشتیہ صابر یہ میں دست بیعت ہوئے اور بعد میں خلافت سے نوازے گئے۔
## عادات و خصائل
بعدفراغت علمی نواب سخی مدد خان مرحوم کی مشہور جامع مسجد کے امام و خطیب مقرر ہوئے ۔ آپ کا وعظ اثر انداز پر تاثیر تھا۔ شیرین گفتار کے مالک کے ، اس کے علاوہ نامور حکیم بھی تھے۔ پوری زندگی بندگی و معرفت خداوندی اور حب مصطفٰی ﷺ سے عبارت تھی ۔ ذکر الٰہی ، درود شریف ، تلاوت قرآن مجید اور درس و تدریس آپ کا روز کا معمول تھا۔
## شاعری
موصوف بلند پایہ کے شاعر تھے ، علم عروض کے ماہر اور فارسی زبان پر مکمل دسترس رکھتے تھے۔ ’’ہاشم ‘‘ تخلص تھا۔
## تصنیف و تالیف
آپ نے تلقین وارشاد، وعظ و نصیحت ، حلقہ ذکر، شعر و شاعری کے ساتھ تصنیف و تالیف کاکام بھی جاری رکھا۔ آپ کی بعض تصانیف کا علم ہو سکا جو درج ذیل ہیں :
* میلاد نامہ ( سندھی ) حضور اکرم ﷺ کے میلاد شریف کا بیان
* معراج نامہ ( سندھی ) حضور اکرم ﷺ کے معراج شریف کا بیان
* تنبیہ المسلمین ( سندھی )
* دیوان ہاشم اس میں سندھی سرائیکی اور فارسی کلام درج ہے۔
## وصال
غلام رسول ہاشم چشتی نے 27، جون 1926ء؍1344ھ کو 63سال کی عمر میں انتقال کیا۔ آپ کی آخری آرامگاہ شکار پور کے قبرستان میں واقع ہے۔ 

## حوالہ جات

زمرہ:1863ء کی پیدائشیں
زمرہ:1926ء کی وفیات
زمرہ:علمائے اہلسنت
زمرہ:سندھی شخصیات
شکر النساء بیگم

**شکر النساء بیگم** (وفات: یکم جنوری 1653ء) مغل شہنشاہ جلال الدین اکبر کی بیٹی، نورالدین جہانگیر کی بہن اور شاہ جہاں کی پھوپھی تھیں۔
## سوانح
### پیدائش اور ابتدائی حالات
شکر النساء بیگم کی پیدائش قلعہ آگرہ میں ہوئی۔ اُن کی والد بی بی دولت شاد اور والد مغل شہنشاہ جلال الدین اکبر تھے۔ شکرالنساء بیگم کی چھوٹی بہن آرام بانو بیگم تھی۔ اُن کی تربیت جلال الدین اکبر اور دیگر دوسرے شاہی خاندان کے افراد کی زیر نگرانی ہوئی۔ اخلاق و تربیت اعلیٰ قسم کے پائے اور عوامی رائے میں وہ با اخلاق شاہزادی تصور کی جاتی تھیں۔ نورالدین جہانگیر بھی شکرالنساء بیگم سے محبت رکھتا تھا۔

### ازدواج
2 ستمبر 1594ء میں جلال الدین اکبر نے شکرالنساء بیگم کی شادی شاہ رخ مرزا سے کردی جو ابراہیم مرزا کا فرزند تھا۔ ابراہیم مرزا کے والدین سلیمان مرزا اور حَرم بیگم تھے جن کا تعلق بدخشاں سے تھا۔ یہ شادی حمیدہ بانو بیگم کے محل میں سر انجام پائی۔شاہ رخ مرزا نے شکرالنساء بیگم کے علاوہ مرزا محمد حکیم کی بیٹی کابلی بیگم سے بھی شادی کی۔ مرزا محمد حکیم جلال الدین اکبر کا سوتیلا بھائی تھا اور اِس طرح شکرالنساء بیگم اور کابلی بیگم کا چچازاد کا رشتہ تھا۔ 1607ء میں شاہ رخ مرزا کے انتقال کے بعد شکرالنساٗ بیگم نے بیوگی کی زِندگی گزارنا شروع کردی اور خود کو قلعہ آگرہ تک محدود کر لیا۔ شاہ رخ مرزا سے شکرالنساء بیگم کے چار بیٹے پیدا ہوئے: حسن مرزا، حسین مرزا، سلطان مرزا اور بدیع الزماں مرزا۔ سلطان مرزا اور بدیع الزماں مرزا جڑواں (توام) بھائی تھے۔ شکرالنساء بیگم کی تین بیٹیاں بھی تھیں، لیکن اِن بیٹیوں کا نام تاریخ کی کتب میں موجود نہیں ہے۔

## وفات
یکم جنوری 1653ء کو شکرالنساء بیگم نے آگرہ سے دہلی جاتے ہوئے راستے میں وفات پائی۔ یہ سفر شاہ جہاں سے ملاقات کے لیے تھا۔ شکرالنساء بیگم کو اُن کے والد جلال الدین اکبر کے ساتھ مقبرہ جلال الدین اکبر میں دفن کیا گیا۔

## حوالہ جات

زمرہ:1653ء کی وفیات
زمرہ:خاندان تیموری
زمرہ:مغل اشرافیہ
زمرہ:مغل شاہزادیاں
زمرہ:تیموری شاہزادیاں
زمرہ:بھارتی مسلم شخصیات
زمرہ:سولہویں صدی کی ہندوستانی خواتین
زمرہ:سترہویں صدی میں ہندوستانی خواتین
زمرہ:ہندوستانی خاتون شاہی اقتدار
زمرہ:ہندوستانی شہزادیاں
زمرہ:مغلیہ سلطنت کی خواتین
زمرہ:سترہویں صدی کی ہندوستانی شخصیات
زمرہ:سولہویں صدی کی ہندوستانی شخصیات
زمرہ:شہنشاہوں کی بیٹیاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:سولہویں صدی کی مغلیہ سلطنت کی شخصیات
زمرہ:سترہویں صدی کی مغلیہ سلطنت کی شخصیات
فنا (فلم)

**فنا** 2006ء میں جاری ہونے والی بھارتی فلم ہے۔ فلم کی ہدایت کاری کونال کوہلی نے کی جبکہ فلم کی پروڈکشن یش راج فلم کی زیر نگرانی ہوئی ۔ فلم نے ہندوستانی سینما کی کامیاب فلموں کی تاریخ کی بلندیوں کو چھوا۔فلم میں ہیرو کا کردار عامر خان نے ادا کیا جبکہ ان کے مقابل اداکارہ کاجل نے اپنی اداکاری کے جوہر دکھائے- کاجل نے ایک کشمیری نابینا لڑکی کا کردار ادا کیا جو ایک گائیڈکی محبت میں گرفتار ہوجاتی ہے- فلم میں معاون کرداروں کا کردار رشی کپور اور تبو نے کیا ہے۔

فلم کی کہانی فلم کے ہیرو عامر خان کے گرد گھومتی ہے جو ایک ٹریول گائیڈ ریحان خان کا کردار ادا کر رہے ہیں جو نئی دہلی میں آنے والے لوگوں کی رہنمائی کرتے ہیں۔فلم میں کاجل ایک کشمیری نابینا لڑکی زونی علی بیگ کا کردار ادا کر رہی ہے جو ریحان خان کی دل لگانے والی باتوں سے متاثر ہو کر اس کی محبت میں گرفتار ہوجاتی ہے یہ دونوں ایک حادثے اور دہشت گرد حملے کی وجہ سے علاحدہ ہو جاتے ہیں جس کے نتیجے میں ظاہر کیا جاتا ہے کہ ریحان ہلاک ہو گیا جبکہ بعد میں یہ انکشاف ہوتا ہے کہ ریحان مارا نہیں گیا بلکہ درحقیقت یہ دہشت گرد حملوں کا ماسٹر مائنڈ ہے اور سات سال بعد اسے کشمیری تنظیم جسے"آئی کے ایف" کہا جاتا ہے ایک مشن پر بھیجتا ہے جہاں وہ ایک بار پھر زونی سے ملتا ہے

اپنے وقت ریلیز ہونے والی فلموں میں یہ مہنگی ترین فلم گنی جاتی ہے۔ اس کا نام فنا متعدد زبانوں سے لیا گیا ہے جس کا مطلب عربی، فارسی ،اردو اور ہندی میں " خاتمہ" ہیں۔
اس فلم کو چھ مئی2006 کو ملائیشیا میں جبکہ 2012 میں برازیل میں بھی ریلیز کیا گیا۔ فلم ک بجٹ تقریباََ 30 کروڑ   ہندوستانی روپے تھا اور اس نے باکس آفس پر سو کروڑ  سے زیادہ کما کر دیے۔

### فلمبندی کے مقامات
فلم کو بنیادی طور پر کشمیر میں فلم بندی کا منصوبہ بنایا گیا تھا لیکن فلمی اداکاروں کے وہاں کے ناموافق حالات کی وجہ سے کام کرنے سے انکار پر پولینڈ کی پہاڑوں پر عکس بندی کی گئی جو انتہائی برفانی اور خوبصورت پہاڑی علاقہ ہے ۔

## حوالہ جات

زمرہ:2000ء کی دہائی کی ہندی زبان کی فلمیں
زمرہ:2006ء کی فلمیں
زمرہ:2006ء کی ڈراما فلمیں
زمرہ:اردو زبان کی فلمیں
زمرہ:بھارت میں عکس بند فلمیں
زمرہ:بھارتی رومانوی فلمیں
زمرہ:بھارتی رومانوی ڈراما فلمیں
زمرہ:بھارتی فلمیں
زمرہ:پولینڈ میں عکس بند فلمیں
زمرہ:جموں و کشمیر میں سیٹ فلمیں
زمرہ:دہشت گردی سے متعلق بھارتی فلمیں
زمرہ:دہلی میں عکس بند فلمیں
زمرہ:دہلی میں ہونے والے واقعات پر فلمیں
زمرہ:فلموں میں مسئلہ کشمیر
زمرہ:یش راج فلمز کی فلمیں
زمرہ:ہندی زبان کی فلمیں
زمرہ:چھوٹے پیغام خانوں کا استعمال کرنے والے مضامین
زمرہ:ایٹمی جنگ اور ہتھیاروں کے بارے میں فلمیں
زمرہ:2000ء کی دہائی کی اردو زبان کی فلمیں
زمرہ:بھارت میں نابینا افراد کے بارے میں فلمیں
زمرہ:سنسر شدہ فلمیں
زمرہ:بھارت میں فلم نزاعات
زمرہ:فلم میں سیاسی نزاعات
زمرہ:جتن–للت کی مرتب کردہ موسیقی پر مشتمل فلمیں
زمرہ:سری نگر میں عکس بند فلمیں
زمرہ:کنال کوہلی کی ہدایت کاری میں بننے والی فلمیں
زمرہ:بھارت میں فلم سنسر شپ
زمرہ:اسلامی دہشت گردی کے بارے میں بھارتی فلمیں
زمرہ:2006ء کی ہندی زبان کی فلمیں
سرمد شہید

**سرمد شہید دہلوی** سرمدشہید،فریددہرتھے اوروحیدعصرتھے۔
## نام
آپ سرمدہی کے نام سے مشہورہیں،بعض کتابوں میں آپ کو "سعیدائے سرمد"کے نام سے پکارا جاتا ہے۔
## قومیت و مذہب
شیرخاں لودھی کاخیال ہے کہ "اصلش ازفرنگستان وارمنی بود"وہ ایران کے کسی خاندان سے تھے، بعض کاخیال ہے کہ آپ عیسائی تھے اوربعض کہتے ہیں کہ آپ یہودی تھے۔آپ نے اسلام قبول کیا۔
## وطن
آپ کاوطن "کاشان"تھا۔ایران میں ارمنیوں کی کافی تعداد تھی،جس میں سے کچھ عیسائی تھے اور کچھ یہودی تھے۔
## تعلیم
آپ کے رقعات اورآپ کی رباعیات سے پتہ چلتاہے کہ آپ علم و فضل میں درجہ کمال رکھتے تھے۔ فارسی زبان پرقدرت حاصل تھی۔عربی زبان سے بھی واقف تھے۔
## پیشہ
آپ تجارت کرتے تھے۔اس زمانے میں ایرانی مصنوعات کی ہندوستان میں بہت قدرتھی۔قیمت بھی اچھی ملتی تھی۔حضرت سرمدایرانی مصنوعات لے کرہندوستان روانہ ہوئے۔ان کا خیال تھا کہ ایرانی مصنوعات فروخت کر کے ہندوستان میں قیمتی جواہرات خریدیں گے اوران جواہرات کوایران میں فروخت کریں گے۔ اس زمانے میں ایران سے سیاح سندھ ہوکرہندوستان آتے تھے۔آپ بھی اسی راستے سے آئے۔ جب ٹھٹھہ پہنچے ایک ہندولڑکے پرعاشق ہوئے۔ایسے ازخود رفتہ ہوئے کہ نہ اپناہوش تھااورنہ تجارتی سامان کی کوئی پروا۔
تذکرہ نویسوں میں اختلاف ہے کہ یہ واقعہ کہاں ہوا۔علی قلی خاں داغستانی نے اس واقعہ کا سورت میں ہونالکھاہے۔

آزادبلگرامی نے لکھاہے کہ یہ واقعہ عظیم آبادپٹنہ میں ہوا۔
شیرخاں لودھی لکھتے ہیں۔
"دراثنائے تجارت شہرتتہ افتاد،برہندوپسرعاشق است"
ترجمہ(اثنائے تجارت میں شہرتتہ افتادمیں ہندولڑکے پرعاشق ہوئے)۔
عشق نے آپ کی زندگی میں ایک نمایاں تبدیلی پیداکی۔تجارتی مال سے بے نیازہوگئے۔دنیاسے دل سردہوگیا۔راحت وآرام کاتخیل دل سے جاتارہا،اب آپ حیران و سرگرداں پھرتے تھے۔کچھ دنوں بعدکپڑے بھی بوجھ معلوم ہونے لگے،ان کو بھی اتارپھینکا،اب ننگے پھرتے تھے۔
## دہلی میں آمد
اس حالت میں آپ دہلی تشریف لائے۔شہزادہ داراشکوہ صوفی منش اورفقیردوست تھا۔جب اس کو آپ کے دہلی آنے کاحال معلوم ہوا،اس نے بہت ہی جلدآپ سے میل جول بڑھایا۔جب آپ کو قریب سے دیکھا،آپ کی روحانی قوت سے بہت متاثرہوا۔آپ کی بہت عزت اوراحترام کرتاتھا۔
شہزادہ داراشکوہ آپ کامعتقدتھا،غرض شاہی دربارمیں آپ کاکافی اثرتھا۔
## حکومت میں تبدیلی
اورنگ زیب نے داراشکوہ کوشکست دی اورشاہجہان کی بجائے خود عنان حکومت ہاتھ میں لے لی۔ داراشکوہ صحراصحرابستی بستی پھرنے لگا۔داراشکوہ کے ہمدردوں،ساتھیوں اورہم نشینوں کے لیے یہ زمانہ صبرآزماتھا۔ سرمد بھی ان میں سے ایک تھے۔کچھ لوگ تو داراشکوہ کے ساتھ چلے گئے اورجوباقی رہ گئے تھے وہ اپنے آپ کوخطرے میں پاتے تھے۔ سرمدنے باہرجاناپسندنہیں کیا، کیونکہ وہ جانتے تھے کہ دہلی انکامدفن ہوگا۔
## آپ پرالزامات
آپ پرجوفردجرم لگائی گئی،وہ سیاسی آمیزش سے خالی نہ تھی۔
* (1)پہلاالزام آپ پریہ تھاکہ آپ نے اپنی حسب ذیل رباعی میں معراج جسمانی سے انکارکیاہے
* (2)دوسراالزام آپ پریہ تھاکہ آپ داراشکوہ کے ہمدرداوربہی خواہ تھے۔
* (3)تیسراالزام آپ پریہ تھاکہ آپ ننگے رہتے تھے جورسم شرع کے خلاف ہے۔
* (4)چوتھاالزام آپ پریہ تھاکہ آپ پوراکلمہ نہیں پڑھتے تھے،آپ لاالہٰ سے زیادہ نہیں کہتے تھے۔
## شہادت
آپ کی شہادت 1070ھ میں ہوئی۔آپ کامزاردہلی جامع مسجدکے نیچے فیوض وبرکات کاسرچشمہ ہے۔
## سیرت پاک
آپ ایک کامل مجذوب تھے،علم اورفضل میں ثانی نہیں رکھتے تھے،بہت لوگ آپ کے منقاد اور معتقد تھے۔ 

## حوالہ جات

زمرہ:1070ھ کی وفیات